ବ୍ରାକ୍ଟନ୍ ହିକ୍ସ ସଂକୋଚନ

ବ୍ରାକ୍ଟନ୍ ହିକ୍ସ ସଂକୋଚନ (ଇଂରାଜୀ ଭାଷାରେ Braxton Hicks contractions), ମିଥ୍ୟା ପ୍ରସବ ଶ୍ରମ ବା ଲେବର ଭାବରେ ମଧ୍ୟ ଜଣାଶୁଣା, ଗର୍ଭାବସ୍ଥାରେ ସାମୟିକ ଗର୍ଭାଶୟ ସଂକୋଚନ‌କୁ କୁହାଯାଏ । ଯଦିଓ ଏହି ସଂକୋଚନ ଗର୍ଭଧାରଣର ଆରମ୍ଭରୁ ହୋଇପାରେ, ଗର୍ଭଧାରଣର ୨୦ ସପ୍ତାହ ପର୍ଯ୍ୟନ୍ତ ତାହା ସାଧାରଣତଃ ଅନୁଭବ କରିହୁଏ ନାହିଁ । ସେମାନେ ଗର୍ଭଧାରଣର ଏକ ସାଧାରଣ ଅଂଶ ଏବଂ ସାଧାରଣତ ପ୍ରସବ ସମୟରେ ଅଧିକ ସାଧାରଣ ହୋଇଯାଏ ।

ଅସହଜ ଥିବାବେଳେ ଯନ୍ତ୍ରଣା ସାଧାରଣତଃ କେବଳ ଉଦର ଆଗରେ ଅନୁଭବ ହୁଏ ।  ଯନ୍ତ୍ରଣା ଦିନକୁ କିଛି ଥର ହୋଇପାରେ ଏବଂ ପ୍ରାୟ ୩୦ ସେକେଣ୍ଡ ପର୍ଯ୍ୟନ୍ତ ରହିପାରେ । ପ୍ରସବ ଶ୍ରମ ପରି ସଙ୍କୋଚନ  ଅଧିକ ଶକ୍ତିଶାଳୀ ହୁଏ ନାହିଁ, ଅଧିକ ବାରମ୍ବାର ହୁଏ ନାହିଁ କିମ୍ବା ସମୟ ଅତୀତ ହେବା ସହିତ ଅଧିକ ରହେ ନାହିଁ । କିଛି ତରଳ ପଦାର୍ଥ ପାନ କଲେ କିମ୍ବା ବିଶ୍ରାମ ନେଲେ ମଧ୍ୟ ଉପଶମ ହୋଇଯାଏ ।

ଏହାର କାରଣ ଅସ୍ପଷ୍ଟ ରହିଛି ।  ରୋଗୀ ସକ୍ରିୟ ହେଲେ, ପୂର୍ଣ୍ଣ ମୂତ୍ରାଶୟ ଥିଲେ କିମ୍ବା ନିର୍ଜଳନ ଅବସ୍ଥା ଥିଲେ ଏହି ସଙ୍କୋଚନ ଟ୍ରିଗର ହୋଇପାରେ । ପରୀକ୍ଷଣରେ କେବଳ ଗର୍ଭାଶୟର କିଛି ଅଂଶ ସଙ୍କୁଚିତ ହେଉଥିବା ଜଣାଯାଏ କିନ୍ତୁ ଯୋନୀପଥ ପରୀକ୍ଷାରେ ଗର୍ଭାଶୟ ଗ୍ରୀବା ସ୍ଫିତ ହେବା ଜଣାଯାଏନାହିଁ ।  ଇଂରାଜୀ ଚିକିତ୍ସକ ଜନ୍ ବ୍ରାକ୍ସଟନ୍ ହିକ୍ସଙ୍କ ନାମରେ ଏହି ଅବସ୍ଥା ନାମିତ କରାଯାଇଛି ଯିଏ ପ୍ରଥମେ ପାଶ୍ଚାତ୍ୟ ଚିକିତ୍ସା କ୍ଷେତ୍ରରେ ଏହା ବର୍ଣ୍ଣନା କରିଥିଲେ। 

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki